କେନ୍ଦ୍ରାପଡା, ଅକ୍ଟୋବର ୩୧ (ଲୋକାଲୱାୟାର): ଅଲିଭ ରିଡଲେ କଇଁଚଙ୍କ ସୁରକ୍ଷା ପାଇଁ ଗହୀରମଥା ସାମୁଦ୍ରିକ ଅଭୟାରଣ୍ୟରେ ନଭେମ୍ବର ୧ରୁ ମଇ ୩୧ ପର୍ଯ୍ୟନ୍ତ (୭ ମାସ) ମାଛ ଧରା ପ୍ରତିବନ୍ଧକ ଜାରି ହୋଇଛି ।
ସାମୁଦ୍ରିକ କଇଁଚଙ୍କ ସୁକ୍ଷା ପାଇଁ ଏହା ବେଶ ଫଳପ୍ରଦ ହେବ । କଇଁଚଗୁଡିକ ଦୂର ସ୍ଥାନରୁ ନାସି-୧ ଓ ନାସି-୨ ଦ୍ୱୀପକୁ ଆସିଥାନ୍ତି ।
ଟ୍ରଲର ଓ ମାଛ ଧରା ଡଙ୍ଗାଗୁଡିକ ଅଭୟାରଣ୍ୟର ୨୦ କିଲୋମିଟର ପରିଧି ମଧ୍ୟରେ ମାଛ ଧରିପାରିବେ ନାହିଁ ।
ବେଆଇନ ଭାବେ ମାଛ ଧରୁଥିବା ମତ୍ସ୍ୟଜୀବିଙ୍କୁ ଗିରଫ ପାଇଁ ବନ ବିଭାଗ ତରଫରୁ କର୍ମଚାରୀ ମୁତୟନ ହୋଇଛନ୍ତି ।
ଗହୀରମଥାରେ କଇଁଚଙ୍କ ସୁରକ୍ଷା ପାଇଁ ୧୫ଟି କଇଁଚ ସୁରକ୍ଷା କ୍ୟାମ୍ପ ସହ ଅଗରନାସି, ବରୁଣେଇ, ବାବୁବାଲି ଦ୍ୱୀପରେ ତିନିଟି ଅଫସୋର କ୍ୟାମ୍ପ ସ୍ଥାପନ ହୋଇଛି ।
ବେଆଇନ ମାଛଧରା ରୋକିବାକୁ ଖରିନାସି ଓ ପାରାଦ୍ୱୀପ ସାମୁଦ୍ରିକ ଥାନାର ପୁଲିସ କର୍ମୀ ଓ ତଟରକ୍ଷୀ ବାହିନୀ ବନ କର୍ମଚାରୀଙ୍କୁ ସାହାଯ୍ୟ କରୁଛନ୍ତି ।
ସାମୁଦ୍ରିକ ଅଭୟାରଣ୍ୟ ଚିହ୍ନଟ ପାଇଁ ସମୁଦ୍ରରେ ୮ଟି ଭେଳା ଭସାଯାଇଥିବା ଭିତରକନିକା ଡିଏଫଓ ଜେଡି ପତି କହିଛନ୍ତି ।
ତେବେ ସମସ୍ତ ପ୍ରକାର ସୁରକ୍ଷା ପଦକ୍ଷେପ ସତ୍ୱେ ମାଛଧରା ଟ୍ରଲରଗୁଡିକ ଟିଇଡି (ଟର୍ଟଲ ଏକ୍ସକ୍ଲୁଡର ଡିଭାଇସ) ବ୍ୟବହାର କରୁନଥିବାରୁ ବହୁ ସଂଖ୍ୟାରେ କଇଁଚଙ୍କ ମୃତୁ୍ୟ ହେଉଛି ବୋଲି ଗହୀରମଥା ସାମୁଦ୍ରିକ କଇଁଚ ଓ ହେନ୍ତାଳବଣ ସୁରକ୍ଷା ସମିତିର ସମ୍ପାଦକ ହେମନ୍ତ ରାଉତ କହିଛନ୍ତି ।
ଭୁବନେଶ୍ୱର, ଅକ୍ଟୋବର ୩୧ (ଲୋକାଲୱାୟାର): ବିଶ୍ୱ ବିଶ୍ୱବିଦ୍ୟାଳୟ କ୍ରୀଡା-୨୦୨୨ର ନୋଡାଲ ସେଂଟର ଭାବେ କିଟ୍ ବିଶ୍ୱବିଦ୍ୟାଳୟ ମନୋନୀତ ହୋଇଛି ।
ଆନ୍ତର୍ଜାତିକ କ୍ରୀଡା ଭିତିଭୂମି ଯୋଗୁଁ କିଟ୍ ନୋଡାଲ ସେଂଟର ଭାବେ ମନୋନୀତ ହୋଇଛି ।
ଚଣ୍ଡୀଗଡ ବିଶ୍ୱବିଦ୍ୟାଳୟ ଦ୍ୱିତୀୟ ନୋଡାଲ ସେଂଟର ଭାବେ ମନୋନୀତ ହୋଇଛି ।
ଅମ୍ରିତସର ସ୍ଥିତ ଗୁରୁ ନାନକ ବିଶ୍ୱବିଦ୍ୟାଳୟରେ ଅକ୍ଟୋବର ୨୯ରେ ଅନୁଷ୍ଠିତ ଭାରତୀୟ ବିଶ୍ୱବିଦ୍ୟାଳୟ ସଂଘ (ଏଆଇୟୁ) କ୍ରୀଡା ପରିଷଦର ୩୧ତମ ବାର୍ଷିକ ସାଧାରଣ ପରିଷଦ ବୈଠକରେ ଏହି ନିଷ୍ପତି ନିଆଯାଇଛି ।
ନୋଡାଲ ସେଂଟରଗୁଡିକରେ ବିଶ୍ୱବିଦ୍ୟାଳୟ କ୍ରୀଡା ପାଇଁ ଭାରତୀୟ ବିଶ୍ୱବିଦ୍ୟାଳୟ ଟିମ୍ ଚୟନ ଓ କ୍ୟାମ୍ପ ଆୟୋଜିତ ହେବ ।
ଏଆଇୟୁ କ୍ରୀଡା ପରିଷଦର ବୈଠକରେ ଭାଗ ନେଇଥିବା ସଦସ୍ୟମାନେ କ୍ରୀଡାର ବିକାଶ ଓ କ୍ରୀଡାବିତ୍ଙ୍କୁ ପ୍ରୋତ୍ସାହନ କ୍ଷେତ୍ରରେ କିଟ୍ ବିଶ୍ୱବିଦ୍ୟାଳୟ ଓ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କ କାର୍ଯ୍ୟକୁ ପ୍ରଶଂସା କରିଥିଲେ ।
୨୦୨୦ରେ ପ୍ରଥମ ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡା ପ୍ରତିଯୋଗିତା ସଫଳତାର ସହ ଆୟୋଜନ କରିଥିବାରୁ କିଟ୍ ଓ ସାମନ୍ତଙ୍କୁ ସଦସ୍ୟମାନେ ଧନ୍ୟବାଦ ଜଣାଇଥିଲେ ।
୨୦୨୨ରେ ହେବାକୁ ଥିବା ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡାର ଦ୍ୱିତୀୟ ସଂସ୍କରଣକୁ ଦୃଷ୍ଟିରେ ରଖି ଜାତୀୟ ଓ ଆଂଚଳିକ ବିଶ୍ୱବିଦ୍ୟାଳୟ କ୍ରୀଡା ପ୍ରତିଯୋଗିତା ୨୦୨୧-୨୨ ଆରମ୍ଭ କରିବା ପାଇଁ ମଧ୍ୟ ବୈଠକରେ ନିଷ୍ପତି ହୋଇଥିଲା ।
ଡିସେମ୍ବର ଶେଷ ସୁଦ୍ଧା ଖେଲୋ ଇଣ୍ଡିଆ ବିଶ୍ୱବିଦ୍ୟାଳୟ କ୍ରୀଡାର ୨୦ ଓ ବିଶ୍ୱବିଦ୍ୟାଳୟ କ୍ରୀଡାର ୧୧ଟି ପ୍ରତିଯୋଗିତା ସାରିବା ପାଇଁ ଏହି ବୈଠକରେ ନିଷ୍ପତି ନିଆଯାଇଛି ।
ଏହି ବୈଠକରେ ଭାରତୀୟ ବିଶ୍ୱବିଦ୍ୟାଳୟ ସଂଘର ସଭାପତି ଡଃ ଜି. ଥିରୁଭାସାଗମ, ମହାସଚିବ ପ୍ରଫେସର ପଙ୍କଜ ମିତଲ, ଯୁଗ୍ମ ସଚିବ କ୍ରୀଡା ଡଃ ବଲଜିତ ସିଂହ ଶେଖୋନ, ପୂର୍ବାଚଂଳରୁ କିଟ୍ ବିଶ୍ୱବିଦ୍ୟାଳୟର କ୍ରୀଡା ନିଦେ୍ର୍ଦଶକ ଡଃ ଗଗନେନ୍ଦୁ ଦାଶ ପ୍ରମୁଖ ଯୋଗ ଦେଇଥିଲେ ।
କିଟ୍ ବିଶ୍ୱବିଦ୍ୟାଳୟ ନୋଡାଲ ସେଂଟର ଭାବେ ମନୋନୀତ ହୋଇଥିବାରୁ କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତ ଭାରତୀୟ ବିଶ୍ୱବିଦ୍ୟାଳୟ ସଂଘ ଓ ଏହାର ସମସ୍ତ ସଦସ୍ୟଙ୍କୁ ଧନ୍ୟବାଦ ଜଣାଇଛନ୍ତି ।
ଭୁବନେଶ୍ୱର, ଅକ୍ଟୋବର ୩୦ (ଲୋକାଲୱାୟାର): କିଟ୍ ଓ ରୋଟାରୀ ମିଳିତ ଭାବେ ଖୁବଶୀଘ୍ର କନ୍ଧମାଳ ସଂସଦୀୟ କ୍ଷେତ୍ରରେ ଏକ ଚକ୍ଷୁ ଚିକିତ୍ସାଳୟ ପ୍ରତିଷ୍ଠା କରିବେ ।
କିଟ୍ ଓ କିସ୍ ପରିଦର୍ଶନରେ ଆସିଥିବା ରୋଟାରୀ ଇଂଟରନ୍ୟାସନାଲର ସଭାପତି ଶେଖର ମେହଟା ଏହି ସୂଚନା ଦେଇଛନ୍ତି ।
ଶନିବାର କିଟ୍ ପରିସରରେ ଅନୁଷ୍ଠିତ ନଲେଜ ଟ୍ରି ବକ୍ତୃତାମାଳାରେ ଉଦବୋଧନ ଦେବା ସହ ମେହଟା କହିଥିଲେ କିଟ୍ ଓ ରୋଟାରୀର ଆଭିମୁଖ୍ୟ ସମାନ ହୋଇଥିବାରୁ ଜନସେବା ଉଦେ୍ଦଶ୍ୟରେ କନ୍ଧମାଳ ସଂସଦୀୟ କ୍ଷେତ୍ରରେ ଏକ ଚକ୍ଷୁ ଚିକିତ୍ସାଳୟ ପ୍ରତିଷ୍ଠା ହେବ ।
ଏଥିପାଇଁ ପ୍ରାରମ୍ଭିକ କାର୍ଯ୍ୟ ଶେଷ ହୋଇଥିବା ବେଳେ ଆସନ୍ତା ଏକବର୍ଷ ମଧ୍ୟରେ ଏହା ଜନସାଧାରଣଙ୍କ ଲାଗି ଉତ୍ସର୍ଗ କରାଯିବ ।
ଲୋକେ ଏଠାରେ ବିନା ଦେୟରେ ଚକ୍ଷୁ ଚିକିତ୍ସା କରାଇ ପାରିବେ । ଏହି ଅବସରରେ ମେହଟାଙ୍କୁ ଅଚ୍ୟୁତ ସାମନ୍ତଙ୍କ ଦ୍ୱାରା ପ୍ରତିଷ୍ଠିତ ଆର୍ଟ ଅଫ ଲିଭିଂର ଗ୍ଲୋବାଲ ଗୁଡ ଉଇଲ ଆମ୍ବାସାଡର ଘୋଷଣା କରାଯାଇଥିଲା ।
ସେହିପରି ରୋଟାରୀ ପକ୍ଷରୁ ଅଚ୍ୟୁତ ସାମନ୍ତଙ୍କୁ ମଧ୍ୟ ରୋଟାରିଆନ ଭାବେ ପିନ୍ କରାଯାଇଥିଲା ।
କାର୍ଯ୍ୟକ୍ରମରେ ଡଃ ସାମନ୍ତ ସ୍ୱାଗତ ଭାଷଣ ଦେଇ ରୋଟାରୀ କାର୍ଯ୍ୟକଳାପର ଭୂୟସୀ ପ୍ରଶଂସା କରିବା ସହ ମେହଟାଙ୍କୁ କିଟ୍ ଓ କିସ୍ର ଶୁଭେଚ୍ଛୁ ବୋଲି କହିଥିଲେ ।
କିଟ୍ ଓ କିସ୍ର ବରିଷ୍ଠ ପଦାଧିକାରୀ ଏବଂ ୧୫ ଲାୟନ ଡିଷ୍ଟ୍ରିକ୍ଟ ଗଭର୍ଣ୍ଣରଙ୍କ ଉପସ୍ଥିତିରେ ମେହଟାଙ୍କୁ ସମ୍ବର୍ଦ୍ଧିତ କରା ଯାଇଥିଲା ।
କାର୍ଯ୍ୟକ୍ରମରେ କିଟ୍ ବିଶ୍ୱବିଦ୍ୟାଳୟର କୁଳପତି ପ୍ରଫେସର ହୃଷୀକେଶ ମହାନ୍ତି, ଉପକୁଳପତି ପ୍ରଫେସର ସସ୍ମିତା ସାମନ୍ତ, ଡିଷ୍ଟ୍ରିକ୍ଟ ଗଭର୍ଣ୍ଣର ରୋଟାରିଆନ ଶାନ୍ତନୁ ପାଣି, ଆରବିଏଲ ବ୍ୟାଙ୍କର ମୁଖ୍ୟ ମାନବ ସମ୍ବଳ ଅଧିକାରୀ ଶାନ୍ତା ଭାଲୁରୀ ପ୍ରମୁଖ ଉପସ୍ଥିତ ଥିଲେ ।
କେନ୍ଦ୍ରାପଡା, ଅକ୍ଟୋବର ୨୮ (ଲୋକାଲୱାୟାର): ହଜାରିବଗିଚା ଗାଁ ଓ ନିକଟସ୍ଥ ଗୋବରୀ ନଦୀରେ ଅଳିଆ ଫିଙ୍ଗିବା ପାଇଁ କେନ୍ଦ୍ରାପଡା ମୁ୍ୟନିସିପାଲିଟିର ନିଷ୍ପତିକୁ ବିରୋଧ କରି ହଜାରିବଗିଚା, ଖଡିଙ୍ଗା, ଜୟପୁରା, ସୁନେଇଲୋ, ଏକରାଖଣ୍ଡି ଆଦି ଗ୍ରାମବାସୀମାନେ ଦୁଇ ଘଂଟା ପାଇଁ ହଜାରିବଗିଚା ମୁଖ୍ୟ ରାସ୍ତା ଅବରୋଧ କରିଥିଲେ ।
ଡମ୍ପିଂ ୟାର୍ଡରେ ଅଳିଆ ନପକାଇ ଗାଁ ଓ ଗୋବରୀ ନଦୀରେ ଅଳିଆ ପକାଇବା ବେଆଇନ । ଏହାଦ୍ୱାରା ଗାଁ ଓ ନଦୀ ଜଳ ପ୍ରଦୂଷିତ ହେବ ।
ଅଳିଆ ପରିବହନ ବେଳେ ରାସ୍ତାଘାଟ ଅପରିଷ୍କାର ହେଉଛି ବୋଲି ହଜାରିବଗିଚାର ଭାସ୍କର ରାଉତ କହିଛନ୍ତି ।
ଗଦା ହେଉଥିବା ଅଳିଆ ପାଣିରେ ବୋହି ଆଖପାଖ ଚାଷ ଜମି ଓ ନଦୀକୁ ଯାଉଛି । ଶୁକ୍ରବାର ଦୁଇଟି ଅଳିଆ ବୋଝେଇ ଟ୍ରାକ୍ଟରକୁ ଅଟକାଇ ଥିଲୁ ।
ଯଦି ମୁ୍ୟନିସିପାଲିଟି କର୍ତୃପକ୍ଷ ନଚେତନ୍ତି, ତେବେ ପୁଣି ଅଳିଆ ବୋଝେଇ ଗାଡି ଅଟକ ରଖାଯିବ ବୋଲି ଜୟପୁରା ଗାଁର ସ୍ୱାଧୀନ ପରିଡା ଜେନା କହିଛନ୍ତି ।
ତେବେ ହଜାରିବଗିଚାରେ ନିର୍ମିତ କଠିନ ବର୍ଜ୍ୟ ପ୍ଲାଂଟରେ ଅଳିଆ ପକାଯାଉଛି । ବେଳେବେଳେ ସ୍ଥାନାଭାବରୁ ସଫେଇ କର୍ମଚାରୀମାନେ ବେଆଇନ ଭାବେ ରାସ୍ତା ପାଖରେ ଅଳିଆ ପକାଇ ଦେଉଛନ୍ତି ।
ସେମାନଙ୍କୁ ଗାଁ ରାସ୍ତା ଅପରିଷ୍କାର ନକରିବାକୁ ନିଦେ୍ର୍ଦଶ ଦିଆଯାଇଛି । ଖୁବ ଶୀଘ୍ର ଗାଁ ରାସ୍ତା ସଫା କରାଯିବ ବୋଲି କେନ୍ଦ୍ରାପଡା ମୁ୍ୟନିସିପାଲିଟିର ନିର୍ବାହୀ ଅଧିକାରୀ ଦେବ ପ୍ରସାଦ ବଳ କହିଛନ୍ତି ।
ଭୁବନେଶ୍ୱର, ଅକ୍ଟୋବର ୨୫ (ଲୋକାଲୱାୟାର): କିଟ୍ ଓ କିସ୍ ପ୍ରତିଷ୍ଠାତା ଅଚୁ୍ୟତ ସାମନ୍ତଙ୍କ ପରାମର୍ଶ କ୍ରମେ କିଟ୍ ପକ୍ଷରୁ ୨୦୨୦ରେ କରୋନାରେ ମୃତ୍ୟୁ ହୋଇଥିବା କର୍ମଚାରୀଙ୍କ ପରିବାର ପାଇଁ ଏକ ସ୍ୱତନ୍ତ୍ର ପ୍ୟାକେଜ ଘୋଷିତ ହୋଇଥିଲା ।
କରୋନାରେ ମୃତ୍ୟୁ ହୋଇଥିବା କିଟ୍ ଶିକ୍ଷାନୁଷ୍ଠାନ ସମୂହର କର୍ମଚାରୀଙ୍କ ପରିବାର ଭବିଷ୍ୟତ ସୁରକ୍ଷା ପାଇଁ ନଗଦ ୫ ଲକ୍ଷ ଟଙ୍କା, ପରିବାରର ଜଣେ ସଦସ୍ୟଙ୍କୁ ଶିକ୍ଷାଗତ ଯୋଗ୍ୟତା ଭିତିରେ ନିଯୁକ୍ତି ଓ ସେମାନଙ୍କ ପିଲାଙ୍କୁ ଯୋଗ୍ୟତା ଅନୁସାରେ କିଟ୍ରେ ବିନା ଦେୟରେ ଶିକ୍ଷାଦାନ ପାଇଁ ଏହି ପ୍ୟାକେଜରେ ଅନ୍ତର୍ଭୁକ୍ତ ଥିଲା ।
ଘୋଷଣା ମୁତାବକ ସୋମବାର କିଟ୍ ପରିସରରେ ଆୟୋଜିତ ସ୍ୱତନ୍ତ୍ର କାର୍ଯ୍ୟକ୍ରମରେ ସଂପୃକ୍ତ ପରିବାରର ସଦସ୍ୟମାନଙ୍କୁ ପ୍ରତିଷ୍ଠାତା ଅଚ୍ୟୁତ ସାମନ୍ତ ୫ ଲକ୍ଷ ଟଙ୍କାର ଚେକ ଓ କିଟ୍ ଶିକ୍ଷାନୁଷ୍ଠାନ ସମୂହରେ ନିଯୁକ୍ତିପତ୍ର ପ୍ରଦାନ କରିଥିଲେ ।
କାର୍ଯ୍ୟକ୍ରମରେ କିଟ୍ ବିଶ୍ୱବିଦ୍ୟାଳୟ କୁଳପତି ପ୍ରଫେସର ହୃଷୀକେଶ ମହାନ୍ତି, ଉପକୁଳପତି ପ୍ରଫେସର ସସ୍ମିତା ସାମନ୍ତ, କୁଳସଚିବ ଜ୍ଞାନ ରଞ୍ଜନ ମହାନ୍ତି ଓ ଅନ୍ୟ ବରିଷ୍ଠ ଅଧିକାରୀମାନେ ଉପସ୍ଥିତ ଥିଲେ ।
କେନ୍ଦ୍ରାପଡା, ଅକ୍ଟୋବର ୨୩ (ଲୋକାଲୱାୟାର): କେନ୍ଦ୍ରାପଡାର ଛୋଟି ଗାଁ ନିକଟସ୍ଥ ବିରୂପା ନଦୀରେ ମାଛ ଧରୁଥିବା ମତ୍ସ୍ୟଜୀବି ଅକ୍ଷୟ ବେହେରାଙ୍କ ଜାଲରେ ଶୁକ୍ରବାର ବିଲୁପ୍ତ ପ୍ରଜାତିର ଘଡିଆଳ କୁମ୍ଭୀର ଛୁଆ ପଡିଥିଲା ।
ଗ୍ରାମବାସୀମାନେ କୁମ୍ଭୀରଟିକୁ ଭିତରକନିକା ବନ ବିଭାଗ ଅଧିକାରୀଙ୍କୁ ହସ୍ତାନ୍ତର କରିଥିଲେ ।
ପୂର୍ବରୁ ଅଗଷ୍ଟ ୨୯,୨୦୨୧ରେ ପାଇକା ନଦୀରୁ ଏକ ଘଡିଆଳ ଛୁଆ ଉଦ୍ଧାର ହୋଇଥିଲା ।
ଅନୁଗୁଳ ଜିଲ୍ଲାର ଟିକରପଡାରୁ ଘଡିଆଳଟି ଚାଲି ଆସି ଥାଇପାରେ । ଘଡିଆଳ ଛୁଆଟିକୁ ହସ୍ତାନ୍ତର କରିଥିବା ମତ୍ସ୍ୟଜୀବିଙ୍କୁ ପୁରସ୍କୃତ କରାଯିବ ।
କୁମ୍ଭୀରଟିକୁ ନନ୍ଦନକାନନ କର୍ତୃପକ୍ଷଙ୍କୁ ହସ୍ତାନ୍ତର କରାଯାଇଛି । ପରେ ଏହାକୁ ଟିକରପଡା ପଠାଯିବ । ବୋଲି ଭିତରକନିକା ଡିଏଫଓ ଜେ.ଡି ପତି କହିଛନ୍ତି ।
କେନ୍ଦ୍ରାପଡା, ଅକ୍ଟୋବର ୧୮ (ଲୋକାଲୱାୟାର): ଭିତରକନିକା ଜାତୀୟ ଉଦ୍ୟାନ ଅନ୍ତର୍ଗତ ପେଣ୍ଠ ବେଳାଭୂମିରେ ନଭେମ୍ବର ୧୫ରୁ ମାର୍ଚ୍ଚ ୧ ଯାଏଁ (ସାଢେ ତିନି ମାସ) ଇକୋରିଟ୍ରିଟ ଆୟୋଜିତ ହେବ ।
ସୁନ୍ଦର ବେଳାଭୂମି ଓ ନିକଟସ୍ଥ ହେନ୍ତାଳ ବଣ ପ୍ରତି ପର୍ଯ୍ୟଟକଙ୍କୁ ଆକୃଷ୍ଟ କରିବା ପାଇଁ ପେଣ୍ଠ ବେଳାଭୂମିରେ ପ୍ରଥମ ଥର ପାଇଁ ଇକୋରିଟ୍ରିଟ ଆୟୋଜିତ ହେଉଛି । ୧୫ଟି ବିଳାସପୂର୍ଣ୍ଣ ଟେଂଟ ସ୍ଥାପନ କରାଯିବ ।
ପାଣି, ବିଜୁଳି ସଂଯୋଗ, ପାର୍କିଂ ବ୍ୟବସ୍ଥା ମଧ୍ୟ ରହିବ । ସାଂସ୍କୃତିକ ଉତ୍ସବ, ଫୁଡ ଫେଷ୍ଟିଭାଲ ଓ ହେନ୍ତାଳ ବଣରେ ଟ୍ରେକିଂ ସୁବିଧା ରହିବ ବୋଲି କେନ୍ଦ୍ରାପଡା ଉପଜିଲ୍ଲାପାଳ ନିରଞ୍ଜନ ବେହେରା କହିଛନ୍ତି ।
ସୋମବାର ପେଣ୍ଠ ଠାରେ ଏକ ପ୍ରସ୍ତୁତି ସମୀକ୍ଷା ବୈଠକ ହୋଇଥିଲା । ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ଖୁବଶୀଘ୍ର ଟେଂଟଗୁଡିକର ବୁକିଂ ଆରମ୍ଭ ହେବ ।
ପେଣ୍ଠ ବେଳାଭୂମିର ସୌନ୍ଦର୍ଯ୍ୟ ଓ ପରିବେଶ ପର୍ଯ୍ୟଟକମାନଙ୍କୁ ବିମୋହିତ କରିବ । ସ୍ଥାନୀୟ ବାସିନ୍ଦାଙ୍କୁ ରୋଜଗାର ମିଳିବ ।
ଇକୋ ରିଟ୍ରିଟ ଅବସରରେ ଫଟୋ ପ୍ରଦର୍ଶନୀ, ସେମିନାର, ଫିଲ୍ମ ପ୍ରଦର୍ଶନ କରାଯିବ ବୋଲି ଜିଲ୍ଲା ପର୍ଯ୍ୟଟନ ଅଧିକାରୀ ହିମାଳୟ ତ୍ରିପାଠୀ କହିଛନ୍ତି ।
ପେଣ୍ଠରେ ଇକୋ ରିଟ୍ରିଟ ଆୟୋଜନକୁ ସମୟପଯୋଗୀ ପଦକ୍ଷେପ ବୋଲି କହିବା ସହ ରାଜ୍ୟରେ ବେଳାଭୂମି ପର୍ଯ୍ୟଟନକୁ ପ୍ରୋତ୍ସାହନ ଦେବା ପାଇଁ ରାଜ୍ୟ ପର୍ଯ୍ୟଟନ ବିଭାଗର ଉଦ୍ୟମକୁ ପ୍ରଶଂସା କରିଛନ୍ତି ରାଜନଗର ବିଧାୟକ ଧୃବ ସାହୁ ।
କେନ୍ଦ୍ରାପଡା, ଅକ୍ଟୋବର ୧୮ (ଲୋକାଲୱାୟାର): କେନ୍ଦ୍ରାପଡା ଜିଲ୍ଲା ପଟ୍ଟାମୁଣ୍ଡାଇ ଥାନା ଅନ୍ତର୍ଗତ ବଡପଡା ଗାଁରେ ବିଦେଶୀ ମଦ ଦୋକାନ ଖୋଲିବାକୁ ବିରୋଧ କରି ମହିଳାମାନେ ଦୋକାନ ଆଗରେ ଧାରଣା ପ୍ରଦର୍ଶନ କରିଛନ୍ତି ।
ବିକ୍ଷୋଭକାରୀମାନେ ବଡପଡା ରାସ୍ତାକୁ ମଧ୍ୟ ଚାରି ଘଂଟାରୁ ଅଧିକ ସମୟ ଧରି ଅବରୋଧ କରିଥିଲେ ।
ଗାଁରେ ମଦ ଦୋକାନ ଖୋଲିବାକୁ ବିରୋଧ କରି ଗ୍ରାମବାସୀମାନେ ଜିଲ୍ଲାପାଳ, ଏସପି ଓ ଅବକାରୀ କର୍ତୃପକ୍ଷଙ୍କୁ ଦାବିପତ୍ର ଦେଇଥିଲେ ବି ମଦ ଦୋକାନ ଖୋଲିବାକୁ ଜଣେ ବ୍ୟକ୍ତିଙ୍କୁ ଲାଇସେନ୍ସ ପ୍ରଦାନ କରାଯାଇଛି ।
ସେଥିପାଇଁ ମହିଳାମାନେ ଧାରଣା ଦେଇଛନ୍ତି । ଆମର ପାଣି ଦରକାର, ମଦ ନୁହେଁ ବୋଲି କହିଛନ୍ତି ଧାରଣାରେ ବସିଥିବା ଦୁଇ ମହିଳା ।
ନିଶାସାମଗ୍ରୀ ସହଜରେ ମିଳୁଥିବାରୁ ଅସାମାଜିକ ଗତିବିଧି ବଢିଚାଲିଛି । ପୁଲିସ ସବୁ ଜାଣି ବି ଚୁପ ରହୁଛି ବୋଲି ବଡପଡା ଗାଁର ଅନ୍ନପୂର୍ଣ୍ଣା ସାହୁ କହିଛନ୍ତି ।
ମଦ ପିଇ ବହୁ ପରିବାର ସର୍ବସ୍ୱାନ୍ତ ହେଉଥିବାରୁ ମଦ ଦୋକାନ ବନ୍ଦ କରିବା ପାଇଁ କର୍ତୃପକ୍ଷଙ୍କ ନିକଟରେ ଦାବି କରିଛୁ ବୋଲି କହିଛନ୍ତି ଭାରତୀ ସେଠି ।
ଏ ସଂକ୍ରାନ୍ତରେ ପଟ୍ଟାମୁଣ୍ଡାଇ ଥାନା ଆଇଆଇସି ତପନ କୁମାର ରାଉତଙ୍କ ଯୋଗାଯୋଗ କରିବାରେ ସେ କହିଛନ୍ତି ବହୁ ସଂଖ୍ୟାରେ ମହିଳା ରାସ୍ତା ଅବରୋଧ କରି ଧାରଣା ପ୍ରଦର୍ଶନ କରିଥିଲେ ।
ପଟ୍ଟାମୁଣ୍ଡାଇ ତହସିଲଦାର ଦିଲ୍ଲୀପ କୁମାର ସେଠି ଓ ଅନ୍ୟ ଅଧିକାରୀମାନେ ବିକ୍ଷୋଭକାରୀମାନଙ୍କ ସହ ଆଲୋଚନା କରିଛନ୍ତି ।
କୌଣସି ପ୍ରକାର ଅପ୍ରୀତିକର ପରିସ୍ଥିତି ଏଡାଇବା ପାଇଁ ଗାଁର ସୁରକ୍ଷା ବ୍ୟବସ୍ଥା କଡାକଡି କରାଯାଇଛି ।
କେନ୍ଦ୍ରାପଡା, ଅକ୍ଟୋବର ୧୭ (ଲୋକାଲୱାୟାର): ଗତ ୪୮ ଘଂଟା ଧରି ଲଘୁଚାପଜନିତ ବର୍ଷା ଯୋଗୁଁ କେନ୍ଦ୍ରାପଡା ଓ ଆଖପାଖ ଅଂଚଳରେ ଲୋକେ ବେଶ ସମସ୍ୟା ଭୋଗୁଛନ୍ତି ।
କେନ୍ଦ୍ରାପଡା ସହରର ବସ୍ତି ଅଂଚଳରେ ପାଣି ଜମିଥିବାରୁ ସେଠାରେ ବନ୍ୟା ପରିସ୍ଥିତି ସୃଷ୍ଟି ହୋଇଛି ।
ପୁନର୍ବାସ କଲୋନୀ ପାଣି ଜମି ରହିଥିବାରୁ ସେଠାକାର ପ୍ରାୟ ୪ ହଜାର ବାସିନ୍ଦା ବ୍ୟାପକ ସମସ୍ୟା ଭୋଗୁଛନ୍ତି ।
ଚାରି ବର୍ଷ ପୂର୍ବେ କଂକ୍ରିଟ ରାସ୍ତା ନିର୍ମାଣ ପାଇଁ ଜିଲ୍ଲା ପ୍ରଶାସନ ପ୍ରତିଶ୍ରୁତି ଦେଇଥିବା ସତ୍ୱେ ଏପର୍ଯ୍ୟନ୍ତ ତାହା କାର୍ଯ୍ୟକାରୀ ହେଲା ନାହିଁ ବୋଲି ବଗପାଟିଆର ସୁଦର୍ଶନ ରାଉତ କହିଛନ୍ତି ।
ସହରାଚଂଳରେ ପାଣି ନଜମିବା ପାଇଁ ଡ୍ରେନ ପରିଷ୍କାର କରାଯାଉଛି । ଆବାସିକ ଅଂଚଳରୁ ପମ୍ପ ଯୋଗେ ବର୍ଷା ଜଳ ନିଷ୍କାସନ କରାଯାଉଛି ବୋଲି କେନ୍ଦ୍ରାପଡା ମୁ୍ୟନିସିପାଲିଟି କାର୍ଯ୍ୟନିର୍ବାହୀ ଅଧିକାରୀ ଦେବପ୍ରସାଦ ବଳ କହିଛନ୍ତି ।
ସେହିପରି ସେପ୍ଟେମ୍ବର ଠାରୁ ଏପର୍ଯ୍ୟନ୍ତ ସାତଟି ଲଘୁଚାପ ଚାଷୀଙ୍କ ମେରୁଦଣ୍ଡ ଭାଙ୍ଗି ଦେଲାଣି ।
ଜୁନରୁ ଅଗଷ୍ଟ ପର୍ଯ୍ୟନ୍ତ ସ୍ୱଳ୍ପ ବୃଷ୍ଟିପାତ ଓ ସେପ୍ଟେମ୍ବର-ଅକ୍ଟୋବରରେ ଅଧିକ ବୃଷ୍ଟିପାତ ଚାଷୀଙ୍କୁ ହତାଶ କରିଛି ବୋଲି ଜିଲ୍ଲା କୃଷକ ସଭା ସଭାପତି ତଥା କୃଷକ ନେତା ଉମେଶ ଚନ୍ଦ୍ର ସିଂହ କହିଛନ୍ତି ।
ଖରିଫ ଫସଲ ଅମଳ ବେଳକୁ ଅବିଶ୍ରାନ୍ତ ବର୍ଷା ଯୋଗୁଁ ଚାଷୀଙ୍କୁ ଚିନ୍ତାରେ ପକାଇଛି ।
ସେପ୍ଟେମ୍ବର- ଅକ୍ଟୋବରରେ ଅଧିକ ବର୍ଷା ଯୋଗୁଁ ଫସଲ ଓ ପନିପରିବା ଚାଷ କ୍ଷତିଗ୍ରସ୍ତ ହୋଇଥିବା କେନ୍ଦ୍ରାପଡାର ଚାଷୀ ଭାସ୍କର ପ୍ରଧାନ କହିଛନ୍ତି ।
କେନ୍ଦ୍ରାପଡା, ଅକ୍ଟୋବର ୧୬ (ଲୋକାଲୱାୟାର): ୧୯୭୧ ବାଂଲାଦେଶ ମୁକ୍ତି ଯୁଦ୍ଧରେ ଭାରତୀୟ ସେନା ଦ୍ୱାରା ବ୍ୟବହୃତ ଋଷ ନିର୍ମିତ ଗୋଟିଏ ଟି-୫୫ ଟ୍ୟାଙ୍କ ଶନିବାର କେନ୍ଦ୍ରାପଡା ସ୍ୱୟଂଶାସିତ କଲେଜରେ ପହଁଚିଛି ।
ସେନା ମୁଖ୍ୟ ଏବଂ ଚିଫ ଅଫ ଡିଫେନ୍ସ ଷ୍ଟାପ ଜେନେରାଲ ବିପିନ ରାୱତଙ୍କ ଅନୁମୋଦନ କ୍ରମେ ସେନା ମୁଖ୍ୟାଳୟ, ନୂଆଦିଲ୍ଲୀରୁ ଏହି ଟ୍ୟାଙ୍କ ମିଳିଛି ।
କଲେଜର ଛାତ୍ରଛାତ୍ରୀ ଓ ଏନସିସି କ୍ୟାଡେଟମାନଙ୍କୁ ପ୍ରୋତ୍ସାହିତ କରିବା ପାଇଁ ଟ୍ୟାଙ୍କଟିକୁ ୱାର ଟ୍ରଫି ଭାବରେ ପ୍ରଦର୍ଶିତ କରାଯିବ ।
ଟ୍ୟାଙ୍କ ପାଇଁ କଲେଜକୁ ମାତ୍ର ୧.୧୪ ଲକ୍ଷ ଟଙ୍କା ଦେବାକୁ ପଡିଛି । ଟ୍ୟାଙ୍କ ପାଇବାକୁ ଗତ ଦୁଇ ବର୍ଷ ହେଲା ଉଦ୍ୟମ ଚାଲିଥିଲା ବୋଲି କଲେଜ ଅଧ୍ୟକ୍ଷ ରାଜେନ୍ଦ୍ର ତ୍ରିପାଠୀ କହିଛନ୍ତି ।
୧୯୭୧ ଯୁଦ୍ଧରେ ଟି-୫୫ ଟ୍ୟାଙ୍କ ୫୮ଟି ପାକିସ୍ତାନୀ ଟ୍ୟାଙ୍କ ନଷ୍ଟ କରି ଦେଇଥିଲେ ।
୧୯୬୦ରୁ ୧୯୮୦ ମଧ୍ୟରେ ଏହା ପାକିସ୍ତାନୀ ସେନା ପାଇଁ ଆତଙ୍କ ସାଜିଥିଲା । ୩୬ ଟନର ଏହି ଟ୍ୟାଙ୍କରେ ଗୋଟିଏ ୧୦୦ ଏମଏମ ବନ୍ଧୁକ, ଦୁଇଟି ୭.୬୨ ମେସିନଗନ ଓ ଗୋଟିଏ ୨.୭ ଏମଏମ ଆଂଟି ଏୟାରକ୍ରାଫ୍ଟ ବନ୍ଧୁକ ରହିଛି ।
ଏଥିରେ ନାଇଟ ଭିଜନ ବ୍ୟବସ୍ଥା ରହିବା ସହ ଏହା ଆଣବିକ, ଜୈବିକ ଓ ରାସାୟନିକ ବିସ୍ଫୋରଣ ବିରୋଧୀ ।
ଟି-୫୫ ଟ୍ୟାଙ୍କ ୧୯୬୮ରେ ଭାରତୀୟ ସେନାରେ ସାମିଲ ହୋଇଥିଲା ଓ ୨୦୧୧ରେ ସେବା ନିବୃତ ହୋଇଥିଲା ।
ଭାରତୀୟ ସେନା ୨୦୧୩ରୁ ବିଭିନ୍ନ ସରକାରୀ ଅନୁଷ୍ଠାନ ଓ ଶିକ୍ଷାନୁଷ୍ଠାନରେ ପ୍ରଦର୍ଶନ ପାଇଁ ଏହି ଟ୍ୟାଙ୍କ ପ୍ରଦାନ କରୁଛି ।
ଟ୍ୟାଙ୍କଟି କଲେଜରେ ପହଁଚିଥିବାରୁ ବେଶ ଖୁସି ଲାଗୁଛି ବୋଲି କହିଛନ୍ତି ବାଂଲାଦେଶ ମୁକ୍ତି ଯୁଦ୍ଧରେ ଭାଗ ନେଇଥିବା ବରୁଣଡିହା ଗାଁର ପୂର୍ବତନ ସୈନିକ ଦୁର୍ଯେ୍ୟାଧନ ମହାନ୍ତି ।
ଉଲ୍ଲେଖଯୋଗ୍ୟ ମାସକ ପୂର୍ବରୁ ଭାରତୀୟ ସେନାର ଦକ୍ଷିଣ କମାଣ୍ଡ, ପୁନେଙ୍କ ଠାରୁ ଯାଜପୁରର ଏନ.ସି. କଲେଜ ଦୁଇଟି ଟି-୫୫ ଟ୍ୟାଙ୍କ ପ୍ରଦାନ କରାଯାଇଥିଲା ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
